উত্তর : অবশ্যই। ন্যায়বিচারের স্বার্থে বিচারপ্রক্রিয়া যথাসময়েই শেষ হওয়া উচিত। তবে ‘ইনসাফের’ নামে তাড়াহুড়া করে ‘সাফ’ করা অন্যায় হবে। বিচারককে অবশ্যই বিজ্ঞ হতে হবে। জাগতিক সকল প্রভাবের ঊর্ধ্বে থেকে, বিবেকের দায়বদ্ধতা মনে রেখেই বিচার করতে হবে। বিচার শুধু আইনের দোহাই দিয়ে করলেই হবে না, সংশ্লিষ্ট পক্ষদ্বয় এবং সাথে সাথে সমাজের সকল স্তরের মানুষের মনে অবশ্যই দৃশ্যমান হতে হবে যে ন্যায়বিচার হয়েছে। অন্যথায় সমাজ সংশোধনে উহা কোন সুফল বয়ে আনবে না। বর্তমান বিশ্বেও, এমনকি তথাকথিত সভ্য দেশেও, বড় বড় বিচারকাজ রাজনৈতিক প্রভাবমুক্ত হচ্ছে না। আমাদের দেশেও সাধারণ মানুষের ধ্যানধারণা অনেকটা ঐ রকমই। এই দিকটি মনে রেখেই বিচারব্যবস্থার পরিবর্তনের প্রয়োজন দেখা দিয়েছে।